# Alkaloid

### Fra Wikipedia, den frie encyklopædi

Alkaloider er kvælstofholdige, organiske stoffer, der har kemisk indvirkning på mennesker og andre dyr. Ordet er dannet ud fra "alkali" (base), og i begyndelsen brugte man det som navn for alle kvælstofholdige baser, (som i dag kaldes aminer). Alkaloider findes som sekundære stoffer i planter (f.eks. Ager-Valmue (Papaver rhoeas) og Have-Malurt (Artemisia absinthium)), dyr (f.eks. i muslinger) og i svampe. De kan udtrækkes med syre (som regel burger man saltsyre eller svovlsyre, men man kan også bruge organiske syrer som maleinsyre eller citronsyre).

Selv om mange alkaloider er giftige (f.eks. stryknin, nikotin og coniiin), bliver andre af dem brugt medicinsk som smertestillende eller bedøvende midler. Se morfin og kodein. De fleste alkaloider smager meget bittert.

### [redigér] Klassificering af alkaloider

Man klassificerer almindeligvis alkaloiderne efter en molekylær forløber i den organisme, som danner stoffet. Når man ikke kender nok til syntesen af et alkaloid, grupperer men det i stedet efter indholdet af velkendte dele af dets struktur (f.eks. kaldes opiaterne somme tider for "fenantrener"), eller efter de planter, man kender alkaloidet fra. Når man får mere viden om stoffet, ændres grupperingen, sådan at den afspejler den nye viden, og oftest dannes navnet på grundlag af de biologisk vigtige aminer, der spiller en væsentlig rolle i syntesen af stoffet.

### [redigér] Grupperinger

- Pyridingruppen: piperin, coniin, trigonellin, arekaidin; guvacin; pilokarpin; cytisine; nikotin; spartein.

- Tropan gruppen: atropin, kokain, hygrin, ecgonin, pelletierin.

- Quinolingruppen: kinin, stryknin, brucin, veratrin, cevadin

- Isoquinolingruppen: opiaterne (morfin, kodein, tebain, papaverin, narkotin, narcein), hydrastin, berberin

- Phenethylamingruppen: MDMA, amfetamin, metamfetamin, meskalin, efedrin

- Indolgruppen:
  - Tryptaminer: DMT, NMT, psilocybin, serotonin
  - Ergoliner: ergotiske alkaloider (ergin, ergotamin, lyserginsyre, osv.), LSD
  - Carboliner: harmin, yohimbin, reserpin, emetin

- Puringruppen:
  - Xanthiner: koffein, theobromin, theofyllin

- Terpenoidgruppen:
  - Aconitumalkaloider: aconitin
  - Steroider: solanin

- Betainer: muskarin, kolin, neurin

| Wikimedia Commons har medier relateret til: Alkaloid

Hentet fra "http://da.wikipedia.org../../../a/l/k/Alkaloid.html"

Kategorier: Medicin | Alkaloider | Kvælstofforbindelser

##### Views

- Artikel
- Diskussion
- Nuværende version

##### Søg

##### Andre sprog

- Български
- Català
- Česky
- Deutsch
- English
- Esperanto
- Español
- Suomi
- Français
- עברית
- Italiano
- 日本語
- Lietuvių
- Latviešu
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Slovenčina
- Slovenščina
- Svenska
- Українська